Татяна Бек
В лед ли, във скреж ли дъждът се превърна…

Превод от руски: Светлозар Жеков, 2007

chitanka.info

В лед ли, във скреж ли дъждът се превърна,

чужди са нашите бледи лица.

С теб към небето глави ще обърнем,

две горделиви, надменни сърца.

И на мълчание, казваш, играя,

че със света съм разумно на „ви“…

Ето, наопаки аз съм — до края:

груб шев и скъсани нишки, уви.

Искаше да съм съвсем откровена?

Голата истина искаше ти?

Виж я — добра е, но обикновена —

пустош, в която коприва цъфти.

Ах, ти отдръпна се, Душесмутител!

Няма да бъркаш в духа ми сломен!

Искам по-силно сега да гърмите,

болка, обида и гордост у мен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.